**SREDNJA ŠKOLA BEDEKOVČINA**

Ljudevita Gaja 1, Bedekovčina

Bedekovčina, 7. 5. 2024.

KLASA: 007-03/24-02/02

URBROJ: 2140-86-24-10

**Z AP I S N I K**

s 41. sjednice Školskog odbora održane dana, 6. 5. 2024. u 19:00

Prisutni: Daniela Usmiani, Daniel Borovčak, Elvira Belošević, Đurđica Rožić i Jasminka Krepelnik.

Opravdano nenazočni: Mišel Mrkoci i Gordana Janđel.

Osim članova Školskog odbora sjednici je prisustvovala ravnateljica škole Vera Hrvoj.

Zapisničarka: Karla Ded, tajnica.

Sjednicu otvara predsjednica Školskog odbora Daniela Usmiani, pozdravlja nazočne, utvrđuje kvorum i čita dnevni red s Poziva na sjednicu:

D N E V N I R E D:

**Prijedlog dnevnog reda:**

1. Verifikacija zapisnika s 40. elektronske sjednice Školskog odbora
2. Donošenje Odluke o participaciji roditelja/skrbnika učenika u povećanim troškovima obrazovanja za školsku godinu 2024./2025.
3. Donošenje Odluke o iznosu naknade troškova učenicima koji obavljaju ljetnu praksu
4. Donošenje Odluke o nagrađivanju učenika završnih razreda za postignuća u nastavi
5. Donošenje Odluke o godišnjim troškovima školarine za kandidate strane državljane iz zemalja izvan Europskog gospodarskog prostora i Švicarske Konfederacije
6. Zapisnik i rješenje Ministarstva znanosti i obrazovanja, Sektora prosvjetne inspekcije
7. Razno

Dnevni red jednoglasno je usvojen.

Ad.1.) Zapisnik s 40. elektronske sjednice Školskog odbora jednoglasno je usvojen.

Ad.2.) Ravnateljica škole, Vera Hrvoj, daje prijedlog Školskom odboru za donošenje Odluke o participaciji roditelja/skrbnika učenika u povećanim troškovima obrazovanja u iznosu od 10,00 eura po učeniku. Navedeni iznos potreban je za nabavu materijala za vježbe i praktičnu nastavu učenika tijekom školske godine, te su roditelji dužni iznos participacije uplatiti do 30. 9. 2024. godine.

**Zaključak**: Školski odbor jednoglasno donosi Odluku o participaciji roditelja/skrbnika u povećanim troškovima obrazovanja za školsku godinu 2024./2025., koja se prilaže zapisniku i čini njegov sastavni dio.

Ad.3.) Ravnateljica škole, Vera Hrvoj, predlaže članovima Školskog odbora da se učenicima koji obavljaju ljetnu praksu ove godine naknada troškova po danu poveća na 3 eura za sendvič i 3 eura za džeparac.

**Zaključak**: Školski odbor jednoglasno donosi Odluku o iznosu naknade troškova učenicima koji obavljaju ljetnu praksu, koja se prilaže zapisniku i čini njegov sastavni dio.

Ad.4.) Ravnateljica škole, Vera Hrvoj, podsjeća članove Školskog odbora kako svake godine nagrađujemo knjigom učenike završnih razreda za postignuća u nastavi. Ove školske godine također ćemo nabaviti knjige za naše učenike završnih razreda, te ravnateljica predlaže članovima Školskog odbora da se nabave knjige u vrijednosti od 13,00 eura.

**Zaključak**: Školski odbor jednoglasno donosi Odluku o nagrađivanju učenika završnih razreda za postignuća u nastavi, koja se prilaže zapisniku i čini njegov sastavni dio.

Ad.5.) Ravnateljica škole, Vera Hrvoj, predlaže članovima Školskog odbora da godišnji troškovi školarine za upis u srednju školu za kandidate strane državljane iz zemalja izvan Europskog gospodarskog prostora i Švicarske Konfederacije, koji ne ispunjavaju ni jedan od uvjeta propisanih člankom 3. stavkom 1. Pravilnika o elementima i kriterijima za izbor kandidata za upis u I. razred srednje škole („Narodne novine“ broj 49/15., 47/17. i 39/22.), uz uvjet da imaju reguliran status boravka sukladno zakonu kojim je uređen status stranaca, iznose 263 eura. Prijedlog se upućuje osnivaču Krapinsko-zagorskoj županiji radi donošenja Odluke o godišnjim troškovima školarine.

**Zaključak**: Školski odbor jednoglasno donosi Odluku o godišnjim troškovima školarine za kandidate strane državljane iz zemalja izvan Europskog gospodarskog prostora i Švicarske Konfederacije, koja se prilaže zapisniku i čini njegov sastavni dio.

Ad.6.) Ravnateljica škole, Vera Hrvoj i predsjednica Školskog odbora, Daniela Usmiani obrazložile su članovima Školskog odbora da je radnica Marina Gorički sklopila sa Srednjom školom Bedekovčina 29. rujna 2023. godine Ugovor o radu na neodređeno nepuno radno vrijeme KLASA: 112-03/23-01/01, URBROJ: 2140-86-23-3-02 te 11. listopada 2023. godine Aneks Ugovora o radu KLASA: 112-01/23-03/01, URBROJ: 2140-86-23-10. Rješenjem Ministarstva znanosti i obrazovanja, Samostalnog sektora prosvjetne inspekcije, Službe prosvjetne inspekcije Zagreb II, KLASA: UP/I-600-04/23-03/00148, URBROJ: 533-08-24-0003 od 19. travnja 2024. godine zabranjuje se Srednjoj školi Bedekovčina da u njoj Marina Gorički obavlja poslove temeljem Ugovora o radu sklopljenog na neodređeno nepuno radno vrijeme dana 29. rujna 2023. godine KLASA: 112-03/23-03/01, URBROJ: 2140-86-23-3-02 i Aneksa ugovora o radu KLASA: 112-01/23-03/01, URBROJ: 2140-86-23-10 od 11. listopada 2023. godine, budući da su u postupku popune radnog mjesta višestruko počinjene bitne povrede postupka. Ravnateljica škole i predsjednica Školskog odbora, traže od članova prethodnu suglasnost za izvanredni otkaz ugovora o radu na neodređeno nepuno radno vrijeme za radnicu Marinu Gorički.

**Zaključak**: Školski odbor jednoglasno donosi Odluku o prethodnoj suglasnosti za izvanredni otkaz ugovora o radu na neodređeno nepuno radno vrijeme za radnicu Marinu Gorički, koja se prilaže zapisniku i čini njegov sastavni dio.

Ad.7.) Pod točkom pitanja i prijedlozi, ravnateljica škole, Vera Hrvoj, obavještava prisutne članove da će biti potrebno raspisati natječaj za nastavnika kemije, biokemije i nastavnika sirovina i materijala. Ostalih važnijih pitanja i prijedloga nije bilo.

Sjednica je zaključena 6. 5. 2024. u 20:30.

Zapisničarka: Predsjednica Školskog odbora:

Karla Ded, Daniela Usmiani, prof

bacc.admin.publ.